У паняцця ёсць і іншыя значэнні, гл. Пуэбла (значэнні).
**Гераічная Пуэ́бла-дэ-Сараго́са** (ісп.: Heróica Puebla de Zaragoza),   

**Пуэбла-дэ-лос-Анхелес** (ісп.: Puebla de los Ángeles),   

**Го́рад Анёлаў** (ісп.: Angelópolis) або **Пуэ́бла** (ісп.: Puebla) — горад і муніцыпалітэт
у Мексіцы, сталіца штата Пуэбла.

Агульныя звесткі
----------------

Вуліца Пуэблы
Буйны археалагічны цэнтр Лацінскай Амерыкі. Важны прамысловы, транспартны, навуковы і эканамічны цэнтр Мексікі. У 1987 годзе аб'яўлены ЮНЕСКА горадам Сусветнай спадчыны.

Асаблівасцю Пуэблы з'яўляецца тое, што гэта адзіны горад у свеце, размешчаны паміж чатырох вулканаў: Пік Арысаба (5747 м), Папакацепетль (5500 м, актыўны і пастаянна дзеючы, горад Мехіка знаходзіцца з процілеглага, паўночнага боку вулкана), Істаксіуатль (5220 м) і Малінчэ (4503 м). Усе чатыры вулкана — самыя высокія кропкі Мексікі і адны з самых высокіх у Паўночнай Амерыцы, пасля гары Мак-Кінлі ў ЗША і горы Логан у Канадзе.

Пуэбла звязана шашэйнымі дарогамі з усімі буйнымі гарадамі Мексікі, Цэнтральнай Амерыкі і ЗША. Размешчаны за 90 км ад Мехіка, на пласкагор'е на вышыні 2135 метраў. У горадзе бярэ пачатак шаша Пуэбла-Панама. За 23 км ад цэнтра знаходзіцца міжнародны аэрапорт, які з'яўляецца запасным Міжнароднага аэрапорта горада Мехіка.

Насельніцтва — 1540 тыс. чалавек, у зоне гарадской агламерацыі пражывае 2385 тысяч чалавек. Чацвёрты па плошчы і колькасці насельніцтва горад у Мексіцы, пасля Мехіка, Гвадалахары і Мантэррэя.

У 1999 годзе падчас землетрасення горад пацярпеў значныя разбурэння.

Гісторыя
--------

Заснаваны ў 1531 як гандлёвы цэнтр паміж Веракрусам і Мехіка. Гэта адзін з першых гарадоў, заснаваных іспанскімі канкістадорамі ў Мексіцы і на Амерыканскім кантыненце. У гісторыкаў ёсць дзве версіі адносна паходжання назвы горада, абедзве яны маюць дакументальныя пацверджанні. Паводле першай версіі, назва паходзіць ад cartas puebla (Лісты аб засяленні), у якіх іспанскія манархі давалі дазвол канкістадорам для заснавання новых гарадоў. Другая, больш верагодная версія кажа аб тым, што назва паходзіць ад імя францысканскага святара Хуана дэ ла Пуэбла, які ў Іспаніі займаўся падборам місіянераў, якія суправаджалі канкістадораў і заснавалі горад.

5 мая 1862 года, падчас франка-мексіканскай вайны, каля Пуэблы адбылася бітва, у якой мексіканская армія пад камандаваннем Ігнасіа Сарагосы атрымала перамогу над пераважаючымі сіламі французаў. У гонар гэтага палкаводца Кангрэс штата Пуэбла змяніў імя горада на Эроіка-Пуэбла-дэ-Сарагоса (Гераічная Пуэбла Сарагосы, ісп. Heroica Puebla de Zaragoza). Аднак, гэта назва выкарыстоўваецца дастаткова рэдка і толькі ў некаторых афіцыйных дакументах; у штодзённай гаворцы жыхароў горада частае ўжыванне Пуэбла-дэ-лос-Анхелес ці нават Анхелаполіс (горад анёлаў, ісп. Angelópolis), у той час як астатнія мексіканцы і лацінаамерыканцы называюць яе проста Пуэбла. 5 мая адзначаецца ў Мексіцы і некаторых штатах ЗША як нацыянальнае свята, аднак выхадных святочным днём ён з'яўляецца толькі ў Пуэбле,.

Славутасці
----------

Сярод мексіканцаў Пуэбла лічыцца гастранамічнай сталіцай краіны і радзімай большасці страў мексіканскай кухні.

* Сабор — асвечаны ў 1649 годзе. Другі па велічыні ў Мексіцы. Знакаміты каштоўным аздабленнем алтароў, мармуровымі калонамі, разьбянымі лавамі хору, жывапісам.
* Капэла Расарыа ў царкве Санта-Дамінга. Шэдэўр барока, сцены, скляпенні, калоны пакрытыя пазалочаным драўляным арнаментам і разьбой па стуку.
* Музей Ампара — прыватны музей старажытнай Мексікі.
* Манастыр Санта-Роса. Менавіта тут упершыню прыгатавалі пікантны шакаладны соус mole poblano.

Гарады-пабрацімы
----------------

* El Burgo de Osma-Ciudad de Osma[d], Іспанія
* Pueblo, ЗША
* Аахака-дэ-Хуарэс[d], Мексіка
* Аклахома-Сіці, ЗША
* Асунсьён, Парагвай
* Беніта-Хуарэс[d], Мексіка (снежань 2002)
* Вансан, КНДР
* Вольфсбург, Германія (2010)
* Кадыс, Іспанія
* Канкун, Мексіка (снежань 2002)
* Леон, Іспанія
* Лодзь, Польшча
* Родас, Грэцыя
* Талавера-дэ-ла-Рэйна, Іспанія
* Фес, Марока
* Фларэнцыя, Італія
* Халапа, Мексіка

Фотаздымкі
----------

* Кафедральны саборКафедральны сабор
* Храм Святога ФранцыскаХрам Святога Францыска
* Урадавы будынак у ПуэблеУрадавы будынак у Пуэбле
* КапэлаКапэла
* Цэнтр ПуэблыЦэнтр Пуэблы
* Царква Святога Хуана БожагаЦарква Святога Хуана Божага
*

Зноскі
------

1. ↑  El Inegi presenta resultados del Censo de Población y Vivienda 2010, en cinco años 73 mil personas han migrado de Puebla a Estados Unidos Архівавана 18 жніўня 2011.
2. 1 2  Міфы і рэальнасць аб заснаванні Пуэблы Архівавана 23 чэрвеня 2010.
3. ↑   Архівавана 5 студзеня 2012.
4. ↑  Выходные праздничные дни в Мексике в 2011 года
5. ↑  Выходные праздничные дни в Мексике в 2012 года
6. ↑
7. 1 2
8. ↑